שיחה:הטבח בווירג'יניה טק

message: לכל המעונין - ליביו ליברסקו מהוויקי האנגלית. עידן ד 14:47, 17 באפריל 2007 (IDT)

message: "הטבח באוניברסיטת וירג'יניה טק הוא מעשה רצח המוני שהתרחש באוניברסיטת וירג'יניה טק". עוזי ו. 23:02, 17 באפריל 2007 (IDT)
replies: text: תיקנתי בעית ניסוח זו. גם הצירוף "אוניברסיטת וירג'יניה טק" הפריע לי, משום שבאתר האוניברסיטה שמה הוא Virginia Tech, ולא Virginia Tech University ומובן מדוע: Tech הוא מקביל למילה "טכניון", וכאשר אנו אומרים "טכניון", כבר גלומה בכך המשמעות של היות המוסד אוניברסיטה. דוד שי 07:45, 18 באפריל 2007 (IDT)
replies: text: : גם זה. אבל יותר הפריע לי עניין הצבעים. מבחינת ויקיפדיה, וירג'יניה טק היא עכשיו איזשהו מקום שבו התרחש רצח המוני: הערך על המקום עצמו אינו קיים. זו גישה עיתונאית, וחבל שמי שמיהר לכתוב ערך על האירוע לא העדיף במקום זה לכתוב על האוניברסיטה. עוזי ו. 08:54, 18 באפריל 2007 (IDT)
replies: text: :: טוב, לומדים שם רק 28,470 סטודנטים ו-1,304 אנשי סגל. לא "ביג דיל"... בסה"כ קצת יותר גדול מהאוניברסיטה הגדולה בישראל. חגי אדלר 09:01, 18 באפריל 2007 (IDT)
replies: text: ::: ומה קרה לעניין של שמות עבריים? למה לא 'האוניברסיטה הטכנולוגית של וירג'יניה'? רונן א. קידר 10:15, 18 באפריל 2007 (IDT)
replies: text: ::::השם "וירג'יניה טק" הוא שם (מקוצר), ולטעמי ראוי להשאירו כך, בדומה לאחותה המפורסמת יותר, קלטק. התרגום שאתה מציע סביר כתרגום לשמה המלא של האוניברסיטה, שגם היא עצמה ממעטת להשתמש בו. דוד שי 14:18, 18 באפריל 2007 (IDT)
thread_title:  עוורון צבעים 

message: דוד שי, לדעתי ההשמטה של הפרופסור הישראלי לא במקום. לא בשל היותו ישראלי, אלא בשל העובדה שהוא חסם בגופו את הדלת, ומנע מהרוצח להכנס לחדר. במעשה הירואי זה הציל כמה סטודנטים מהטבח. פרט זה ודאי ראוי להזכיר. ועכשיו, במקרה הוא גם ישראלי, וראוי לציין זאת. אם היה מטימבוקטו, גם היינו מציינים זאת. חגי אדלר 07:32, 18 באפריל 2007 (IDT)
replies: text: כאשר יהיה בערך דיון יסודי בנסיבות הרצח, ויתברר שאכן לאחד הקורבנות משקל משמעותי יותר מאשר לאחרים, וזאת לא על סמך אמצעי התקשורת הישראלים, אלא על סמך התקשורת האמריקנית, בוודאי שלא אפריע לכך. בשלב זה, הרושם שלי הוא שהתקשורת הישראלית חיפשה בנרות זווית ישראלית לאירוע. אם אני טועה, אשמח לתקן את טעותי, אך בערך המקביל בוויקי האנגלית, המפורט הרבה יותר משלנו, הוא אינו זוכה להתייחסות מיוחדת. דרך אגב, קריאת קורות חייו מלמדת שהוא קודם כל רומני ואחר כך אמריקני, ולישראל יש חלק קטן מאוד בחייו. דוד שי 07:39, 18 באפריל 2007 (IDT)
replies: text: : דוד, אתה הרי יודע באלו רשתות אני צופה... זה לא ניפוח ישראלי. הוא חי כאן 20 שנה, ולא יודע כמה זמן חי בישראל, אך ראיתי ראיון עם בנו שחי בישראל. אתה רק מחזק את הטענה שלי שצריך לכתוב עליו בשל המעשה ולא בשל מוצאו! חגי אדלר 07:45, 18 באפריל 2007 (IDT)
replies: text: ::כפי שאמרתי, כל זמן שהאזכור שלו נעשה בהקשר הראוי, מתוך התיאור הכללי של האירוע ולא מראיית העולם הישראלית, אין לי התנגדות לכך. לא זה היה המצב בעת שמחקתי את האזכור. דוד שי 08:25, 18 באפריל 2007 (IDT)
replies: text: :::en:Liviu Librescu#Death, לפי מה שכתוב פה הוא אכן חסם את הדלת. שווייצן 19:22, 18 באפריל 2007 (IDT)
replies: text: :::: הנשיא בוש בנאומו התייחס אליו באופן ספציפי. מי-נהר 20:02, 18 באפריל 2007 (IDT)
replies: text: :::::לא התווכחתי על העובדות, אלא על משקלן. הערך אצלנו הוא קצרמר, ושני משפטים בו מוקדשים לפרופסור ליברסקו (שחלילה לי להמעיט בגבורתו). בערך המפורט מאוד בוויקיפדיה האנגלית, הוא מוזכר רק ברשימת הנרצחים. מוטב שמישהו ירחיב את הערך, וכדברי עוזי לעיל יכתוב את הערך וירג'יניה טק. דוד שי 23:32, 18 באפריל 2007 (IDT)
thread_title:  דמו אינו סמוק יותר 

message: אני מאמין שיש להעביר את הערך לוויקיחדשות, ורק לאחר סיום הפרשה, כאשר כל הממצאים ביחס אליה יתגלו והסיפור יצטנן יהיה כדאי לכתוב עליו ערך. יובל מדר 11:22, 19 באפריל 2007 (IDT)
replies: text: אילו ממצאים עוד לא התגלו? נראה לי שהפרשה די סגורה. לירן (שיחה,תרומות) 11:23, 19 באפריל 2007 (IDT)
replies: text: ::אולי אתה צודק, אבל אני חושב שככלל עדיף ליתר בטחון לחכות מספר ימים עד שהפרשה תרד מהכותרות לפני שתוכנס לוויקיפדיה. (במיוחד כאשר מדובר באירוע ישראלי. לא הסתכלתי לאחרונה, אבל הערך על מלחמת לבנון השניה היה מבולגן ומלא בפרטים משניים בחודשים שסביב המלחמה) יובל מדר 22:54, 19 באפריל 2007 (IDT)
thread_title:  העברה לוויקיחדשות 

message: צריך להוריד 'ו' אחת בשם הערך בהתאם לערך וירג'יניה טק והערך וירג'יניה. לביבה  - שיחה 05:24, 6 ביולי 2017 (IDT)
replies: text: ממש לא! אחרי אותיות היידוע מכפילים את הוו. למשל "בוויקיפדיה". בורה בורה - שיחה 05:36, 6 ביולי 2017 (IDT)
thread_title:  שינוי שם